wickkiey/tamil-wikipedia-chunked huggingface dataset:
# தோல் நீட்சிக் கோடுகள்

## தடுக்கும் முறைகள்

பெண்களின் கர்ப்பக காலத்தில் ஏற்படும் தோல் நீட்சிக் கோடுகளைத் தடுக்கும் அல்லது குறைக்கும் கிரீம்கள் மற்றும் எண்ணெய்கள் எதுவும் முறையான ஆய்வுகள்படி இதுவரை கண்டறியப்படவில்லை. குழந்தை பெற்றதற்குப் பிறகு சிலவிதமான சிகிச்சை முறைகள் மூலம் அந்த தோல் நீட்சிக் கோடுகள் அல்லது வடுக்களை குறைக்க இயலும்.  
பழங்காலத்துப் பெண்கள் முயற்சி செய்து கர்ப்பக காலத்தில் ஏற்படும் இந்த தோல் நீட்சிக் கோடுகளை குறைப்பதற்கான சில முன்னேற்படுகளைக் கண்டறிந்துள்ளனர். பழங்காலத்திய கிரேக்கர்கள் மற்றும் ரோமனியர்க்ள் ஆலிவ் எண்ணெயினை இதற்காகப் பயன்படுத்தினர். அதேபோல் சோமாலியர்கள் சாம்பிராணியினை இதே நோக்கத்திற்காகப் பயன்படுத்தினார்கள். இந்த இரு சிகிச்சை முறைகளும் தற்கால வழிமுறைகளில் அதிகமாக பயன்படுத்தப்பட்டு வருகின்றன. இதுகுறித்து செய்யப்பட்ட பல்வேறு ஆய்வுகளின் முடிவுகளில் வித்தியாசமான களிம்புகள் மற்றும் மருந்துகள் பல்வேறுபட்ட முரண்பட்ட விளைவுகளை ஏற்படுத்துவதாக தெரியவந்துள்ளது. சில முறையற்ற சிகிச்சை முறைகளில் ஆமணக்கெண்ணெய், கடற்பாசி, ஹோமியோபதி கிரீம்கள் மற்றும்/அல்லது எண்ணெய்கள் மற்றும் மேற்பூச்சு கிளைகோலிக் அல்லது பழ அமிலங்களை உபயோகித்தனர். இன்றுவரை தோல் நீட்சிக் கோடுகள் ஏற்படுவதைத் தடுக்கும்படியான முறையான செயல்முறைகள் கண்டுபிடிக்கப்படவில்லை.  
**தோல் நீட்சிக் கோடுகளைத் தடுக்கும் சில வழிமுறைகள் பின்வருமாறு:**  
1. அதிக எடையினைக் கொடுக்கும் பொருட்களை உட்கொள்ளக் கூடாது.  
2. ஆக்ஸிஜனேற்றம், வைட்டமின்கள் மற்றும் தாதுக்கள் அதிகம் கொண்ட உணவுப்பொருட்களை சரியான அளவில் உட்கொள்ள வேண்டும்.  
3. போதுமான அளவு தண்ணீர் எடுத்துக்கொள்வது, தினமும் பயிற்சி செய்வது போன்றவை மிகவும் மலிவாக கிடைக்கக்கூடிய சிகிச்சை முறைகளாகும்.  
4. தோலினை ஈரப்பதமாக வைத்திருப்பது தோல் நீட்சிக் கோடுகள் ஏற்படுவதைத் தடுக்கும். ஏனெனில் உலர்ந்த சருமத்தின் தோல், தோல் நீட்சிக் கோடுகளைத் தோற்றுவிக்கவல்லது.  
5. ஸ்டீராய்டு மருந்துகளைத் தவிர்க்க வேண்டும்.  
6. தோல் நீட்சிக் கோடுகளைத் தடுப்பதற்கும், குறைப்பதற்கும் வைட்டமின் சி மிகவும் உதவும். எனவே வைட்டமின் சி அதிகம் கொண்ட உணவுப் பொருட்களை எடுத்துக்கொள்ளலாம்.
# வயதான கிட்டார் கலைஞர்

**வயதான கிட்டார் கலைஞர்** (The Old Guitarist) என்பது, 1903ன் பிற்பகுதிக்கும், 1904ன் முற்பகுதிக்கும் இடைப்பட்ட காலத்தில் புகழ்பெற்ற ஓவியரான பாப்லோ பிக்காசோவினால் வரையப்பட்ட ஓவியம் ஆகும். இவ்வோவியம், எசுப்பெயினில் உள்ள பார்சிலோனாவின் தெருவில், வயதான, கண்பார்வையற்ற, களைத்த தோற்றம் கொண்ட, கந்தல் ஆடையணிந்த ஒரு மனிதன் தனது கிட்டாரை நோக்கி வளைந்தபடி அதை வாசிக்கும் காட்சியைக் காட்டுகிறது. இது தற்போது, சிக்காகோ கலை நிறுவனத்தில் காட்சிக்கு வைக்கப்பட்டுள்ளது.  
இந்த ஓவியம் வரையப்பட்ட காலத்தில் நவீனவியம், உணர்வுப்பதிவுவாதம், பின்-உணர்வுப்பதிவுவாதம், குறியீட்டியம் போன்ற பாணிகள் கலந்து வெளிப்பாட்டுவாதம் என்னும் புதிய இயக்கம் உருவாகியிருந்தது. இப்பாணி பிக்காசோவின் பாணியிலும் தாக்கத்தை ஏற்படுத்தியிருந்தது. அத்துடன், அக்காலத்தில் பிக்காசோவின் மோசமான வாழ்க்கைத்தரமும், அவரது நண்பனின் தற்கொலையும் அவரது ஓவியங்களில் தாக்கத்தை ஏற்படுத்தியிருந்தன. இக்காலம் பிக்காசோவின் நீலக்காலம் எனப்படுகின்றது.
# வயதான கிட்டார் கலைஞர்

## பகுப்பாய்வு

பார்ப்பவர்களிடம் வேண்டிய உணர்வுகளை உருவாக்குவதற்காக *வயதான கிட்டார் கலைஞர்* ஓவியத்தின் கூறுகள் கவனமாகத் தெரிவுசெய்யப்பட்டுள்ளன. எடுத்துக்காட்டாகத் தனிநிறப் பயன்பாடு தட்டையான, இரு பரிமாண வடிவங்களை உருவாக்கி கிட்டார் கலைஞரை நேரம், இடம் ஆகியவற்றிலிருந்து பிரித்து வைத்துள்ளது. ஒட்டுமொத்தமாக, நீலச் சாயைகள் துயரத்தின் பொதுவான உணர்வை உருவாக்குவதுடன், துன்பியல் தன்மையை மேலும் அழுத்தமாகக் காட்டுகின்றன.
# ஷங்க்ரி-லா ஹோட்டல் - சிங்கப்பூர்

**ஷாங்க்ரி-லா ஹோட்டல்** ஒரு ஐந்து நட்சத்திர மதிப்பு கொண்ட ஹோட்டல் ஆகும். இது சிங்கப்பூரின், ஆர்கார்ட் சாலையின், ஆரஞ்சு குரோவ் சாலையில் அமைந்துள்ளது. இதன் ஒரு கிளை இலங்கையிலும் உண்டு ஷங்கிரில்லா ஹோட்டல் கொழும்பு  
இது ஏப்ரல் 23, 1971 இல் திறக்கப்பட்டது. இது ஷாங்க்ரி-லா ஹோட்டல்கள் குழுமத்தின் முதல் ஹோட்டல் ஆகும். ஷாங்க்ரி-லா ஹோட்டலில் 747 விருந்தினர் அறைகள் மற்றும் சூட்கள் உள்ளன. இந்த அறைகள் கோபுர சிறகு, பூங்கா சிறகு மற்றும் பள்ளத்தாக்கு சிறகு போன்ற மூன்று சிறகுகள் வீதம் பிரிக்கப்பட்டுள்ளது. 127 சேவை அடுக்குமாடி குடியிருப்புகளும், 55 விலை மதிப்புமிக்க காண்டோமினியம் அலகுகளும் இந்த ஹோட்டலின் கட்டமைப்பில் அடங்கும். சுமார் 15 ஏக்கரில் அமைக்கப்பட்டுள்ள இந்த ஹோட்டலில், உருவாக்கப்பட்டுள்ள பூங்கா ஹோட்டலுக்கு அதிகப்படியான அழகினை வழங்குகிறது. இந்த அழகினை உணவருந்தும் பகுதி மற்றும் பகுமுகக்கூடம் ஆகிய இடங்களில் உள்ள ஜன்னல் வழியே பார்த்து ரசிக்க இயலும். இதுபோல் அங்கிருந்து சிங்கப்பூரின் மற்ற தாவரவியல் பூங்காவினையும் பார்க்க இயலும். இந்த ஹோட்டல் எண்ணற்ற விருதுகளைப் பெற்றுள்ளது. டிரிப்அட்வைசரின் டிராவெல்லர்ஸ் தேர்வு 2012 இல், முதல் 25 சிங்கப்பூர் ஹோட்டல்களில் ஷாங்க்ரி-லா ஹோட்டல் இடம்பெற்றுள்ளது.  
2002 ஆம் ஆண்டு முதல், 28 ஆசிய பசுபிக் மாநிலங்களின் பாதுகாப்பு அமைச்சர்கள், அமைச்சரவையின் நிரந்தர தலைவர்கள் மற்றும் இராணுவத்தின் தலைமை அதிகாரிகள் ஆகியோரின் வருடாந்திரக் கூட்டம் இந்த ஹோட்டலில் வைத்தே நடைபெறும்.
# ஷங்க்ரி-லா ஹோட்டல் - சிங்கப்பூர்

## இருப்பிடம்

ஷாங்க்ரி-லா ஹோட்டல் டாங்கிளிங்க் ஷாப்பிங்க் மையத்திற்கு மிக அருகில் அமைந்துள்ளது. தேசிய ஆர்க்கிட் பூங்கா மற்றும் சைன்னாடவுன் பாரம்பரிய மையம் ஆகியவை இதன் அருகே அமைந்த பிற முக்கிய இடங்கள். இத்துடன் சிங்கப்பூர் தாவரவியல் பூங்கா மற்றும் ஹாஜி பாதை போன்றவை இதனருகே அமைந்த பிற இடங்களாகும்.
# ஷங்க்ரி-லா ஹோட்டல் - சிங்கப்பூர்

## ஷாங்க்ரி-லா ஹோட்டல் - சிங்கப்பூர் வசதிகள்

### அடிப்படை வசதிகள்

கம்பியில்லா இணையச் சேவை, குளிரூட்டப்பட்ட அறை, உணவகம், பார், காஃபி, அறைச் சேவை, இணையம், வணிக மையம் மற்றும் நீச்சல் குளம் போன்றவை இங்கு அளிக்கப்படும் அடிப்படை வசதிகள் ஆகும்.
# ஷங்க்ரி-லா ஹோட்டல் - சிங்கப்பூர்

## ஷாங்க்ரி-லா ஹோட்டல் - சிங்கப்பூர் வசதிகள்

### ஹோட்டல் வசதிகள்

குளிரூட்டப்பட்ட அறை, உயர்தூக்கி, விரைவாக உள்நுழைதல் மற்றும் விரைவாக வெளியேறுதல், மற்றும் விருந்தளிக்கும் வசதி போன்றவை இங்கு அளிக்கப்படும் வசதிகள் ஆகும்.
# ஷங்க்ரி-லா ஹோட்டல் - சிங்கப்பூர்

## ஷாங்க்ரி-லா ஹோட்டல் - சிங்கப்பூர் வசதிகள்

### கோபுர சிறகு

இது 1971 ஆம் ஆண்டு திறக்கப்பட்டது. இதுவே ஹோட்டலின் முதன்மைப் பகுதியாகும். இங்கு டீலக்ஸ் அறைகள், எக்ஸ்கியூட்டிவ் அறைகள், ஹாரிசன் கிளப் அறைகள் மற்றும் ஹாரிசன் பிரிமியர் சூட் ஆகியவை உள்ளன. அறைகள் மற்றும் சூட்கள் தவிர வெளிப்புற உணவகங்களும் கோபுர சிறகுப் பகுதியில் இடம்பெற்றுள்ளன.
# ஷங்க்ரி-லா ஹோட்டல் - சிங்கப்பூர்

## ஷாங்க்ரி-லா ஹோட்டல் - சிங்கப்பூர் வசதிகள்

### பூங்கா சிறகு

இது 1978 ஆம் ஆண்டில் திறக்கப்பட்டது. இந்த பூங்கா சிறகின் மூலம் நகரின் வெப்பமண்டல விளைவுகள் சிறிது குறையும். இதில் டீலக்ஸ் அறைகள், மூலை பிரிமியர் அறைகள், ஒன்று மற்றும் இரண்டு படுக்கை அறை கொண்ட சூட்கள். இவை தவிர ரிசேர்ட் மாதிரியான அறைகள் இங்கு அமைக்கப்பட்டுள்ளன. இங்கு 15 ஏக்கரில் 110 விதமான செடிகள், பூக்கள் மற்றும் மரங்கள் பராமரிக்கப்படுகின்றன. இவற்றுடன் அருவி போன்று விழும் நீர்வீழ்ச்சி மற்றும் கோய் குளம் ஆகியவையும் இணைந்துள்ளன. நீர்வீழ்ச்சி காஃபே எனும் உணவகமும் அமைந்துள்ளது. இதன் மூலம் வெளிப்புறம் அமைந்துள்ள நீச்சல் குளத்திற்கு அருகே விருந்தினர்கள் அமர்ந்து உண்ண முடியும்.  
2011 ஆம் ஆண்டில், பூங்கா சிறகு புதுப்பிப்பு வேலைகளுக்காக மூடப்பட்டது. புதுப்பிப்பு வேலைகள் முடிக்கப்பட்டு மே 31, 2012 ஆம் ஆண்டில் ஹோட்டலின் பூங்கா சிறகு பகுதி மீண்டும் திறக்கப்பட்டது. இந்த புதுப்பிப்பு வேலைகள் சுமார் 8 மாத காலம் நடைபெற்றது. இதற்கு சுமார் 66 மில்லியன் அமெரிக்க டாலர்கள் செலவிடப்பட்டது.
# ஷங்க்ரி-லா ஹோட்டல் - சிங்கப்பூர்

## ஷாங்க்ரி-லா ஹோட்டல் - சிங்கப்பூர் வசதிகள்

### பள்ளத்தாக்கு சிறகு

இது 1985 ஆம் ஆண்டில் திறக்கப்பட்டது. இது விலைமதிப்புமிக்க இடங்களை விரும்பும் பயணிகளுக்கு மிகவும் உகந்த பகுதியாக அமைந்துள்ளது. இங்கு, டீலக்ஸ் அறைகள், ஒரு படுக்கை சூட்கள், டீலக்ஸ் சூட்கள், இரு படுக்கை சூட்கள் மற்றும் ஷங்க்ரி-லா ஜனாதிபதி சூட் ஆகியவை உள்ளன.
# தோல் ஒட்டல்

**தோல் ஒட்டல்** (Skin grafting) என்பது தீவிபத்தாலோ அல்லது சாலை விபத்து போன்றவற்றாலோ மனித உடலில் தோல் சிதைவதால் வேறு தோலை ஒட்டுதல் ஆகும். இதில் பெரும்பாலும் இரண்டு முறைகள் உள்ளன. ஒன்று இறந்த மனித உடலில் இருந்து பெற்று அந்தத் தோலை பதப்படுத்தி வைத்து அதை பாதிக்கப்பட்டவருக்கு பொருத்துதல் இன்னொன்று சம்பந்தப்பட்ட நபரின் உடலில் வேறு இடத்தில் இருந்து எடுக்கப்பட்ட தோலைப் பொருத்துதல் ஆகும்.
# தோல் ஒட்டல்

## தோல் கொடை

தோல் கொடை என்பது இறப்புக்குப் பின் கண் கொடை, உடல் கொடை போன்று தோல் கொடை செய்வது ஆகும். இறந்த ஆறு மணிநேரத்துக்குள் உடலில் இருந்து தோலை எடுக்கவேண்டும். இந்தத் தோலை ஐந்து டிகிரி வெப்பநிலையில் கிளைசரோல் என்ற திரவத்தில் பாதுகாப்பர். இந்தத் தோலை ஐந்து ஆண்டுகள் வரை பயன்படுத்தலாம். இந்தியாவின் பெருநகரங்களில் தோல் வங்கிகள் உள்ளன. இந்தியாவின் முதல் தோல்வங்கி மும்பை வாடியா மருத்துவமனையில் துவக்கப்பட்டது. தமிழ்நாட்டில் சென்னையிலும், கோவையில் கங்கா மருத்துவமனையில் தோல் வங்கிகள் உள்ளன. தோல் தானம் பெற ரத்தப் பொருத்தம் அவசியம் இல்லை. கண்தானம், உடல்தானம் போன்று தோல் தானம் பரவலாகவில்லை, இதனால் தோலுக்கு தட்டுப்பாடு உள்ளது. இதனால் உயிருடன் இருப்பவர்களும் தீயால் பாதிக்கப்படும் தங்கள் குடும்பத்தினருக்கு தோலை கொடையாக அளிக்கின்றனர். கொடையாளியின் தொடைபகுதியிலும், பின் பகுதியிலும் தோல் எடுக்கப்படும்.
# தோல் ஒட்டல்

## தோல் பொருத்தல்

தோல் சிதைந்த நிலையில் திறந்த காயங்களை அப்படியே வைப்பது ஆபத்தானது. இந்த காயங்கள் வழியாக கிருமிகள் நுழைய வாய்ப்பு உள்ளது. எனவே தோல் தானத்தின் மூலம் பெறப்பட்டத் தோல் தீக்காயமுற்று தீயால் தோல் பதிக்கப்பட்ட இடத்தின் மேல் பொருத்தப்படுகிறது. இவ்வாறு பொருத்தப்பட்ட தோல் பத்து பணிரெண்டு நாட்களில் கழன்று வந்துவிடும். அதற்குள் நோயாளியின் உடல் சற்று தேறிவிடும். பிறகு நோயாளியில் உடலின் வேறுபகுதியில் இருந்து தோல் எடுத்து மீண்டும் பொருத்தப்படும்.
# இட்ரியம் நைட்ரைடு

**இட்ரியம் நைட்ரைடு** *(Yttrium nitride)* என்பது YN என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும்.  
தைட்டானியம் நைட்ரைடு மற்றும் சிர்க்கோனியம் நைட்ரைடு போலவே இட்ரியம் நைட்ரைடும் ஒரு கடினமான பீங்கான் வகைப் பொருளாகும்.  
இசுக்காண்டியம், இலந்தனம் மற்றும் இட்ரியத்தின் நைட்ரைடுகள் குறைகடத்தும் பண்புகளை வெளிப்படுத்துகின்றன. இட்ரியம் நைட்ரைடின் அணிக்கோவை அமைப்பு காலியம் நைட்ரைடின் அமைப்பில் இருந்து 8% அளவிற்கே மாறுபடுகிறது. GaN படிக வளர்ச்சியின் போது தளப்பொருள் மற்றும் GaN அடுக்குகளுக்கு இடையில் இட்ரியம் நைட்ரேட்டால் ஒரு தாங்கல் அடுக்காக மாற வாய்ப்பு ஏற்படுகிறது.
# நர்வார் காசுப் பதிப்பு

நர்வார் மன்னராட்சியின் பல்வேறு நாகா மன்னர்களும் 5 முதல் 15 மிமீ அளவிலான வெங்கலத்தாலான **காக்கினி** நாணயங்களை வெளியிட்டு வந்தனர். ¼, ½ மற்றும் 1 காக்கினி மதிப்பில் நாணயங்களை பதிப்பித்தனர். இடதுபுறம் நோக்கிய நந்தி, சக்கரம், மயில், திரிசூலம் போன்றவை இடம் பெற்றிருந்தன. கி.பி 200-340 காலகட்டத்தில் நர்வார் மன்னராட்சி தற்போதைய மத்தியப் பிரதேசத்தின் பத்மாவதி, காந்திபுரி, உத்தரப் பிரதேசத்தின் மதுரா, விதிசா பகுதிகளை அடக்கி இருந்தது. இந்தக் காலத்தில் இந்தியாவிற்கும் உரோமைக்கும் இடையே சுவைப்பொருட்கள், துணிகள், தங்கம் ஆகியவற்றில் வணிகம் தழைத்தோங்கியிருந்தது. இந்த நாணயங்களில் பிராமி எழுத்துகளில் முந்தைய பிராகிருதமொழியில் எழுதப்பட்டிருந்தன.
# இட்ரியம்(III) ஆக்சைடு

**இட்ரியம் ஆக்சைடு** *(Yttrium oxide)* என்பது Y<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட இட்ரியம் தனிமத்தின் சேர்மமாகும். காற்றில் நிலைப்புத் தன்மையுடன் வெண்மை நிறத்துடன் காணப்படும் இச்சேர்மம் இட்ரியா என்றும் அழைக்கப்படுகிறது. பொருள் அறிவியல் சேர்மங்கள் மற்றும் கனிமச் சேர்மங்கள் ஆகிய இரண்டு வகைச் சேர்மங்களுக்கும் பொதுவானதொரு தொடக்கப் பொருளாக இட்ரியம் ஆக்சைடு விளங்குகிறது.
# இட்ரியம்(III) ஆக்சைடு

## பயன்கள்

### பொருள் அறிவியல்

இட்ரியம் ஆக்சைடு ஒரு மிகமுக்கியமான இட்ரியம் சேர்மமாகும். மற்றும் இது இட்ரியம் ஆர்த்தோ வனேடேட்டு தயாரிப்பில் பரவலாகப் பயன்படுத்தப்படுகிறது. இரிடியம் ஆக்சைடு பாசுபர்கள், தொலைக்காட்சி படக்குழாய்களில் சிவப்பு வண்ணத்தை வழங்குகிறது. இட்ரியம் இரும்பு கார்னெட்டுகள் , நுண்ணலை வடிப்பிகள் ஆகியனவற்றைத் தயாரிப்பதில் இட்ரியம் ஆக்சைடு பயன்படுத்தப்படுகிறது.
உயர் வெப்பநிலை மீக்கடத்திகளானYBa<sub>2</sub>Cu<sub>3</sub>O<sub>7</sub> தயாரிப்பில் Y<sub>2</sub>O<sub>3</sub> பயன்படுத்தப்படுகிறது. 1-2-3" என அறியப்படும் இக்குறியீடு இதிலுள்ள பகுதிப் பொருட்களின் விகிதத்தைக் குறிப்பிடுகிறது.
: 2 Y<sub>2</sub>O<sub>3</sub> + 8 BaO + 12 CuO + O<sub>2</sub> → 4 YBa<sub>2</sub>Cu<sub>3</sub>O<sub>7</sub>
இத்தொகுப்பு வினை 800 <sup>0</sup> செ வெப்பநிலையில் நிகழ்கிறது.  
இட்ரியம் ஆக்சைடின் வெப்பக் கடத்துத்திறன் 27 வாட்டுகள்/மீட்டர்•கெல்வின்) ஆகும்.
# இட்ரியம்(III) ஆக்சைடு

## பயன்கள்

### கனிமத் தொகுப்பு வினை

கனிமச் சேர்மங்கள் தயாரிப்பில் இட்ரியம் ஆக்சைடு ஒரு முக்கியமான தொடக்கப் பொருளாக விளங்குகிறது. கரிம உலோக வேதியியலில், இட்ரியம் ஆக்சைடுஅடர் கந்தக அமிலம் மற்றும் அமோனியம் குளோரைடு ஆகியவற்றுடன் சேர்ந்து வினைபுரிந்து YCl<sub>3</sub> சேர்மமாக மாறுகிறது.
# இட்ரியம்(III) ஆக்சைடு

## பயன்கள்

### சீரொளி அல்லது லேசர்கள்

தொலை நோக்கு திண்மநிலை சீரொளிப் பொருளாக Y<sub>2</sub>O<sub>3</sub> கருதப்படுகிறது. குறிப்பாக இட்டெர்பியத்துடன் இணைந்த சீரொளிகள் ஒரு மாசாக தொடர் செயல்பாடு மற்றும் துடிப்புச் செயல்பாடு ஆகிய இரண்டு வகைகளிலும் திறனுள்ள செயல்பாட்டை அனுமதிக்கின்றன.
அதிக ச் செறிவு கிளர்ச்சி நிலை (1% ஒழுங்கு) மற்றும் குறைவுக் குளிர்ச்சி நிலை இரண்டிலும் சீரொளி அதிர்வெண் தணிப்பது மற்றும் கட்டுப்படுத்த இயலாத அகண்ட அலைவரிசை உமிழ்வு ஆகியன நடைபெறுகின்றன.
# கூட்டுறவு இயக்க வரலாறு

நகரத்தின் பழமைமிக்க கூட்டுறவு சங்கக் கட்டிடம், ஐக்கிய ராச்சியம்]]
**கூட்டுறவு இயக்க வரலாறு** இங்கிலாந்து நாட்டில் முதன் முதலாக கூட்டுறவு இயக்கமானது, ரோச்டேல் பயனீர் என்பவரால் சிந்திக்கப்பட்டு, 1844-ஆம் ஆண்டில் அவரது நண்பர்கள் மற்றும் நெருங்கியவர்கள் கொண்ட கூட்டம் கூட்டப்பட்டு, அந்த கூட்டத்தில் தாமே, தங்களுக்குள், தங்கள் தேவைக்காக தங்கள் மூலம் என்ற கொள்கைகளுடன் ரோச்டேல் சமத்துவ முன்னோடிகள் கூட்டுறவு பண்டகசாலைகளை துவக்கினர். அக்கூட்டுறவு சங்கத்திற்கான நடைமுறை விதிகள் ஏற்படுத்திக் கொண்டனர். இக்கூட்டுறவு சங்கமே, பிற நாடுகளில் கூட்டுறவு சங்கங்கள் துவக்க முன்னோடியாக விளங்கியது.  
ஜெர்மனியில் 1852-ஆம் ஆண்டில் பிரான்ச் ஹெர்மன் சூல்ஸ் (Franz Hermann Schulze) என்பவரது முயற்சியால், நகர்ப் புறங்களில் சிக்கன நாணயக் கூட்டுறவு கடன் சங்கங்கள் தொடங்கப்பட்டன. 1864-ஆம் ஆண்டில் ரெய்பிசன் (Raiffeisen) என்பவரது முயற்சியால் கிராமப்புறங்களில் கூட்டுறவு கடன் சங்கங்கள் தொடங்கப்பட்டன. ரெய்பிசனின் வெற்றியைத் தொடர்ந்து, இங்கிலாந்தில் கூட்டுறவு வீட்டு வசதி சங்கங்கள் மற்றும் பரஸ்பர சேமிப்பு கூட்டுறவு வங்கிகள் தொடங்கப்பட்டன. பிரான்சில் அச்சுத் தொழில் கூட்டுறவு சங்கங்களும், இஸ்ரேலில் கூட்டுறவு இயக்கம் கில்ப்லர்ட்ஸ், மோஸ்ஹவ், மோசர்ஷிட்டாப் போன்றவர்களால் முன்னடத்தப்பட்டது. இராபர்ட் ஓவன் மற்றும் வில்லியம் கிங் ஆகியவர்களின் முயற்சியால், ஐக்கிய அமெரிக்காவில் கூட்டுறவு இயக்கம் பரவத் தொடங்கியது.
# கூட்டுறவு இயக்க வரலாறு

## இந்தியாவில் கூட்டுறவு இயக்கம்

பிரித்தானிய இந்தியாவில், சென்னை மாகாணத்தில், 1904ஆம் ஆண்டில் இந்தியாவின் முதல் கூட்டுறவு அமைப்பான திருவல்லிக்கேணி நகர கூட்டுறவுச் சங்கம் நிறுவப்பட்டது. அதே ஆண்டில் கூட்டுறவு சங்கங்கள் தொடர்பான சட்டத்தை இயற்றியது. பின் கூட்டுறவு இயக்கத்தை நாடு முழுவதும் பரப்ப கூட்டுறவு சங்கங்களின் சட்டம்,1912 கொண்டு வந்தனர்.  
இந்திய விடுதலைக்குப் பின்னர் கூட்டுறவு இயக்கம் வளர்ந்த நிலையில், சுவாமிநாதன் மற்றும் வர்கீஸ் குரியன் ஆகியவர்களின் முயற்சியால் நாட்டில் பசுமைப் புரட்சி மற்றும் வெண்மைப் புரட்சி ஏற்பட்டது.  
கூட்டுறவு அமைப்புகளின் கிளைகள் ஒன்றுக்கும் மேற்பட்ட மாநிலங்களில் நிறுவப்பட்டதால், இந்திய அரசு பன்மாநில கூட்டுறவு சங்கங்கள் சட்டம், 2002 இயற்றியது.
# கூட்டுறவு இயக்க வரலாறு

## இந்தியாவில் கூட்டுறவு இயக்கம்

### தமிழ்நாட்டில் கூட்டுறவு இயக்கம்

பிரித்தானிய இந்தியாவின், சென்னை மாகாணத்தில் கூட்டுறவு இயக்கத்தை பரப்ப 1932-ஆம் ஆண்டில் சென்னை மாகாண கூட்டுறவுச் சங்கங்கள் சட்டம், 1932 மற்றும் 1934-ஆம் ஆண்டில் சென்னை மாகாண கூட்டுறவு நிலவள கூட்டுறவுச் சங்கங்கள் சட்டம், 1934 கொண்டு வந்தனர். இந்திய விடுதலைக்கு பின்னர், கூட்டுறவு சட்டங்கள் திருத்தப்பட்டு, 1961-ஆம் ஆண்டில் திருந்திய கூட்டுறவு சங்கங்கள் சட்டம், 1961 மற்றும் விதிகள் அமல் படுத்தப்பட்டது. ஒரே கூட்டுறவு சங்கங்களின் பதிவாளர் தலைமையில் இருந்த அனைத்து கூட்டுறவு சங்கங்கள், கூட்டுறவு சிக்கன நாணய கடன் சங்கங்கள், வேளாண்மைச் சங்கங்கள், நகர வங்கிகள், நிலவள வங்கிகள் தவிர, பிற வகையான கூட்டுறவுச் சங்கங்கள், அவ்வமைப்பின் நிர்வாக அதிகாரிகளின் தலைமையில், கூட்டுறவுச் சங்க பதிவாளரின் அதிகாரங்களுடன் செயல்படுகிறது. கூட்டுறவு சங்கங்களின் தரத்தை மேலும் வலுப்படுத்த, 1983-ஆம் ஆண்டில் தமிழ்நாடு கூட்டுறவுச் சங்கங்கள் சட்டம், 1983 மற்றும் தமிழ்நாடு கூட்டுறவுச் சங்கங்களின் விதிகள், 1988 தமிழ்நாடு அரசு கொண்டு வந்தது.
# ஐஎன்எஸ் கொச்சி

**ஐஎன்எஸ் கொச்சி** (INS Kochi (D64)) என்பது முற்றிலும் இந்தியாவில் கட்டப்பட்ட போர்க் கப்பல் ஆகும். இக் கப்பல் 30 செப்டம்பர் 2015 அன்று இந்தியக் கடற்படையில் அதிகாரப்பூர்வமாக இணைக்கப்பட்டது. மும்பை கடற்படைத்தளத்தில் 30 செப்டம்பர் 2015 அன்று நடைபெற்ற விழாவில் இந்திய அரசின் பாதுகாப்புத் துறை அமைச்சர் மனோகர் பரிக்கர், ஐஎன்எஸ் கொச்சி போர்க்கப்பலை நாட்டிற்கு அர்ப்பணித்தார். உள்நாட்டுத் தயாரிப்பில் உருவான இரண்டாவது மிகப்பெரிய போர்க்கப்பல் ஐஎன்எஸ் கொச்சியில் விண்ணில் பாய்ந்து சென்று தாக்கும் ஏவுகணைகள் பொருத்தப்பட்டுள்ளன. மேலும் நீர்மூழ்கிக் கப்பல்களை தாக்கி அழிக்கக்கூடிய ஏவுகணைகளையும் கொண்டது.  
163 மீட்டர் நீளமும், 17.4 மீட்டர் அகலமும், 7500 டன் எடையும் கொண்ட ஐஎன்எஸ் கொச்சி போர்க் கப்பல், போர் விமானங்களை தாங்கிச் சென்று எதிரிகளின் இலக்கை தாக்கும் ஆற்றல் கொண்டதாகும். இது 4000 கோடி ரூபாய் செலவில் கட்டப்பட்டது. இந்தப் போர்க்கப்பலில் 40 கடற்படை அதிகாரிகளும், 350 வீரர்களும் பணியாற்றுகின்றனர்.
# ஐஎன்எஸ் கொச்சி

## இதனையும் காண்க

- ஐஎன்எஸ் விக்ரமாதித்யா
- ஐ. என். எசு. அரிகந்த்
- ஐ.என்.எஸ். காமோர்த்தா
- ஐ.என்.எஸ். சுனைனா
- ஐ.என்.எஸ். தரங்கிணி
- ஐ.என்.எஸ்.சக்ரா
- ஐஎன்எஸ் சக்ரா 2
- ஐஎன்எஸ் சரயு (பி57)
- ஐஎன்எஸ் சென்னை
- ஐஎன்எஸ் ரன்வீர் (டி54)
- ஐஎன்எஸ் ராணா (டி52)
- ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
- எச். எம். எஸ் பஞ்சாபி
- ராஜபுதன வகுப்பு அழிகலன்
# கோபால்ட்(II,III) ஆக்சைடு

**கோபால்ட்(II,III) ஆக்சைடு** *(Cobalt(II,III) oxide)* என்பது Co<sub>3</sub>O<sub>4</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நன்கு வரையறுக்கப்பட்ட இரண்டு கோபால்ட் ஆக்சைடுகளின் ஒரு வடிவமாக இது விளங்குகிறது. கருப்பு நிறத்துடன் எதிர் இரும்புக்காந்தப் பண்புடன் திண்மமாக கோபால்ட்(II,III) ஆக்சைடு காணப்படுகிறது. கலப்பு இணைதிறன் பெற்ற இச்சேர்மத்தின் மூலக்கூற்று வாய்ப்பாடு சில சமயங்களில் CoIICoIII<sub>2</sub>O<sub>4</sub> என்றும் சிலசமயங்களில் CoO•Co2O3 என்றும் எழுதப்படுகிறது.
# கோபால்ட்(II,III) ஆக்சைடு

## அமைப்பு

ஆக்சைடு அயனிகளின் கனசதுர நெருக்கப் பொதிவு கட்டமைப்பின் , நான்முக இடைவெளிகளில் Co<sup>2+</sup> அயனிகளும் , எண்முக இடைவெளிகளில் Co<sup>3+</sup> அயனிகளும் கொண்டுள்ள சாதாரண சிபினல் கட்டமைப்பை Co<sub>3</sub>O<sub>4</sub> ஏற்றுள்ளது. வெப்பநிலைக்குச் சூடுபடுத்தும் போது Co<sub>3</sub>O<sub>4</sub> சேர்மமாக மாறுகிறது. 900 <sub>0</sub> செல்சியசு வெப்பநிலைக்கு மேல் கோபால்ட்(II) ஆக்சைடு நிலைப்புத் தன்மையுடன் காணப்படுகிறது. இவ்வினையின் சமநிலை வினை இங்குத் தரப்பட்டுள்ளது.
:2 Co<sub>3</sub>O<sub>4</sub> <math>\overrightarrow{\leftarrow}</math> 6 CoO + O<sub>2</sub>
# கோபால்ட்(II,III) ஆக்சைடு

## ஆய்வு

இச்சேர்மத்தைப் பயன்படுத்தி செயற்கை முறையில் ஒளிச்சேர்க்கை செயல்முறை நிகழ்த்துவதற்கான முயற்சிகள் மேற்கொள்ளப்படுகின்றன.
# கோபால்ட்(II,III) ஆக்சைடு

## பாதுகாப்பு

கோபால்ட் சேர்மங்கள் அளவு அதிகாகும் போது நிலைத்த நச்சாகின்றன.
# சிறு கிளா

**சிறு கிளா** (Carissa spinarum) என்று அழைக்கப்படும் இந்த தாவரம் வெப்ப மண்டலங்களில் காணப்படுகிறது. இவை தெற்காசியா, ஆப்பிரிக்கா, ஆஸ்திரேலியா போன்ற நாடுகளில் காணப்படுகிறது.இதன் இலை முட்டை வடிவில் காணப்படுகிறது. இதன் காய் அடர் பச்சை நிறத்திலும், பழுத்த பழங்கள் கருப்பு நிறத்திலும் காணப்படுகிறது.  
=
# செனான் நான்காக்சைடு

**செனான் நான்காக்சைடு** *(Xenon tetroxide)* என்பது XeO<sub>4</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். செனான் மற்றும் ஆக்சிசன் சேர்ந்து உருவாகும் இச்சேர்மம் மந்த வாயுச் சேர்மங்களில் நிலைப்புத்தன்மை கொண்ட சேர்மமாக காணப்படுகிறது. மஞ்சள் நிறத்தில் படிகவடிவத் திண்மமான இச்சேர்மம் −35.9 °செ வெப்பநிலைக்கு கீழ் நிலைப்புத் தன்மையுடன் காணப்படுகிறது. இவ்வெப்பநிலைக்கு மேல் இது தலைகீழாக வெடிக்கும் தன்மை கொண்டு சிதைவடைந்து தனிமநிலை செனான் மற்றும் ஆக்சிசனாக மாறுகிறது.  
செனானின் எட்டு இணைதிறன் எலக்ட்ரான்களும் ஆக்சிசனுடன் பிணைப்பில் பங்கு கொள்கின்றன. இச்சேர்மத்தில் செனானின் ஆக்சிசனேற்ற நிலை +8. ஆகும். ஆக்சிசன் மட்டுமே செனானை அதனுடைய அதிகபட்ச ஆக்சிசனேற்ற நிலையில் வினையில் ஈடுபடுத்துகிறது. புளோரினும் கூட XeF6 என்ற சேர்மமாக (+6) ஆக்சிசனேற்ற நிலையைத் தரமுடிகிறது. செனான் நான்காக்சைடு மற்றும் செனான் அறுபுளோரைடு ஆகியன வினை புரிவதால் XeO3F2 மற்றும் XeO2F4 என்ற ஆக்சிசனேற்ற நிலை +8, கொண்ட சேர்மங்கள் தயாரிக்கப்படுகின்றன. இவை குறுகிய வாழ்நாள் கொண்ட சேர்மங்களாகும். அடர்த்திவழி பிரிகை முறையில் XeO3F2 மற்றும் XeO2F4 சேர்மங்களை கண்டறிய இயலும். பெர்செனேட்டு சேர்மங்களிலும் செனான் +8 ஆக்சிசனேற்ற நிலையில் காணப்படுகிறது.
# செனான் நான்காக்சைடு

## வினைகள்

இச்சேர்மம் −35.9 °செ வெப்பநிலைக்கு வெடிக்கும் தன்மையுடன் காணப்படுகிறது. இதனால் சிதைவடைந்து செனான் மற்றும் ஆக்சிசன் வாயுக்களாக (ΔH = −643 கியூ/மோல்) சிதைவடைகிறது.
:XeO<sub>4</sub> → Xe + 2 O<sub>2</sub>  
தண்ணீரில் செனான் நான்காக்சைடு கரைந்து பெர்செனிக் அமிலமாகவும் காரத்தில் கரைந்து பெர்செனேட்டு உப்புகளாக்வும் உருவாகிறது.  
:XeO<sub>4</sub> + 2 H<sub>2</sub>O → H<sub>4</sub>XeO<sub>6</sub>
:XeO<sub>4</sub> + 4 NaOH → Na<sub>4</sub>XeO<sub>6</sub> + 2 H<sub>2</sub>O  
செனான் நான்காக்சைடு , செனான் அறுபுளோரைடுடனும் வினைபுரிந்து செனான் ஆக்சிபுளோரைடுகளைக் கொடுக்கிறது.  
XeO4 + XeF6 → XeOF4 + XeO3F2
XeO4 + XeF6 → XeO2F4 + XeO2F2
# செனான் நான்காக்சைடு

## தொகுப்பு வினைகள்

அனைத்து தொகுப்பு வினைகளும் பெர்செனேட்டுகளில் இருந்து தொடங்குகின்றன. இவை செனேட்டுகளில் இருந்து இரண்டு முறைகளில் பெறப்படுகின்றன. செனேட்டுகள் விகிதச்சமமாதலின்றி பிரிகையடைந்து செனேட்டுகள் மற்றும் பெர்செனேட்டுகளாக பிரிகைய்டையும் முறை முதலாவது முறையாகும்.
: 2 HXeO<sub>4</sub><sup>−</sup> + 2 OH<sup>−</sup> → XeO<sub>6</sub><sup>4−</sup> + Xe + O<sub>2</sub> + 2 H<sub>2</sub>O  
இரண்டாவது முறை காரக் கரைசலில் செனேட்டுகளை ஓசோனுடன் சேர்த்து ஆக்சிசனேற்றம் செய்யும் முறையாகும்.  
: HXeO<sub>4</sub><sup>−</sup> + O<sub>3</sub> + 3 OH<sup>−</sup> → XeO<sub>6</sub><sup>4−</sup> + O<sub>2</sub> + 2 H<sub>2</sub>O  
பேரியம் பெர்செனேட்டு கந்தக அமிலத்துடன் வினைபுரிந்து நிலைப்புத்தன்மையற்ற பெர்செனிக் அமிலம் உருவாகி பின்னர் இது நீர்நீக்கமடைந்து செனான் நான்காக்சைடு உருவாகிறது.:  
: + 2 → 2 +
: → 2 +  
அதிகமாக எஞ்சியிருக்கும் பெர்செனிக் அமிலம் சிதைவடைந்து செனிக் அமிலமாக்வும் ஆக்சிசனாகவும் சிதைவடைகிறது.  
: 2 → + 2 + 2
# 1615

**1615** (**MDCXV**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதரண ஆண்டாகும்.
# 1615

## நிகழ்வுகள்

- மார்ச் 10 - இசுக்கொட்லாந்து தலைநகர் கிளாஸ்கோவில் கத்தோலிக்க மதகுரு ஜோன் ஒகில்வி தூக்கிலிடப்பட்டார்.
- பாரசீக இனக்குழுவினர் ஷா-அப்பாசு தலைமையில் ஜார்ஜியாவின் அனைத்து மதகுருக்களையும் கொன்று டேவிட் கரேஜா மடப்பள்ளியைத் தீயிட்டுக் கொழுத்தினர்.
- மிகெல் தே செர்வாந்தேஸ்' எழுதிய ''டான் குய்க்ஸோட்டின் இரண்டாவது பாகம் வெளியிடப்பட்டது.
- முகலாயப் பேரரசு பிரித்தானியக் கிழக்கிந்தியக் கம்பனிக்கு வர்த்தகத்தில் ஈடுபடுவதற்கு முழு உரிமையையும் அளித்தது.
# 1615

## பிறப்புகள்

- மார்ச் 20 - தாரா சிக்கோ, இந்திய இளவரசன் (இ. 1659)
# கே. எம். செரியன்

**கே. எம். செரியன்** (பிறப்பு 1942) என்பவர் இந்தியாவில் இதய மாற்று அறுவை மருத்துவம், குழந்தைகள் இதய அறுவை மருத்துவம், இதயம் மற்றும் நுரையீரல் மாற்று மருத்துவம் ஆகியவற்றில் உலகப் புகழ் பெற்ற மருத்துவ நிபுணர் ஆவார். இவர் 27000 க்கும் மேலாக இதய அறுவை சிகிச்சைகள் செய்தவர்.
# கே. எம். செரியன்

## இளமைக் காலம்

கேரளத்தில் காயங்குளத்தில் பிறந்தார். தந்தை தோட்டத் தொழிலாளியாக மூணாறு என்னும் ஊரில் வேலை செய்தவர். மணிப்பால் மருத்துவக் கல்லூரியிலும் பின்னர் ஆத்திரேலியாவின் சிட்னியில் வின்சென்ட் மருத்துவமனையிலும் செரியன் கல்வி பயின்றார்
# கே. எம். செரியன்

## மருத்துவப்பணியும் பொறுப்புகளும்

1975 இல் செரியன் இந்தியாவின் முதல் பைபாஸ் அறுவை சிகிச்சை செய்தார். செரியன் 1995 இல் முதல் இதய மாற்று அறுவையை நிகழ்த்திக் காட்டினார். குழந்தைகளுக்கான இதய மாற்று சிகிச்சையில் இவர் முன்னோடியாகக் கருதப் படுகிறார். அதுபோலவே 1999இல் இதயம் மற்றும் நுரையீரல் மாற்று சிகிச்சையும் செய்து சாதனை படித்தார். 1970 களில் ஆத்திரேலியா,அமெரிக்கா, நியூசிலாந்து ஆகிய நாடுகளில் நல்ல ஊதியம் பெற்று மருத்துவராகப் பணி செய்தார். ஆனாலும் 1975 இல் இந்தியாவுக்குத் திரும்பினார். இந்தியாவில் தொடர்வண்டித் துறையில் மருத்துவ அதிகாரியாக இருந்தார். பின்னர் அற நிறுவனமான மெட்ராசு மெடிக்கல் மிசனில் சேர்ந்தார். அம்மருத்துவ மனையில் 1987 முதல் 2004 வரை இயக்குநராக இருந்தார். 2004 ஆம் ஆண்டில் பிரான்டியர் லைப் லைன் என்னும் மருத்துவக் குழுமத்தைத் தொடங்கினார்.
# கே. எம். செரியன்

## விருதுகள்

செரியனுக்கு 1991 இல் பத்மசிறீ பட்டம் வழங்கப்பட்டது. அதற்கு முன்பே ரயில் துறை அமைச்சர் விருதுகள் இரண்டு முறை பெற்றார்.
2005 ஆம் ஆண்டில் வொக்கார்த் மருத்துவ விருது வழங்கப் பட்டது. மருத்துவத் தந்தை ஹிப்போகிரட்டீஸ் பிறந்தகமான கிரீசில் இவருடைய பெயர் கல்லில் செதுக்கப்பட்டுள்ளது. சீனப் பல்கலைக் கழகங்களில் மதிப்புறு பேராசிரியராக செரியன் அழைக்கப் படுகிறார்
உலக இதய நாள் என்று கொண்டாடப்படும் 2015 ஆம் ஆண்டு செப்டம்பர் 29 ஆம் பக்கல் அன்று அவரைப் பற்றிய வாழ்க்கை வரலாற்றுப் புத்தகம் சென்னையில் வெளியிடப்பட்டது.  
- http://www.frontline.in/static/html/fl1821/18210820.htm
- http://archivehealthcare.financialexpress.com/200910/healthcarelife01.shtml
- http://timesofindia.indiatimes.com/city/chennai/Dr-Cherian-releases-his-biography/articleshow/49165414.cms
# இரேனியம்(VII) ஆக்சைடு

**இரேனியம்(VII) ஆக்சைடு** *(Rhenium(VII) oxide)*என்பது Re<sub>2</sub>O<sub>7</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். மஞ்சள் நிறத்திண்மமான இச்சேர்மம் HOReO<sub>3</sub> இன் நீரிலி வடிவமாகும். பெர்ரிரேனிக் அமிலம் Re<sub>2</sub>O<sub>7</sub>•2H<sub>2</sub>O , Re<sub>2</sub>O<sub>7</sub> ஆக்சைடுடன் நெருங்கிய தொடர்பு கொண்டுள்ளது. இரேனியம் சேர்மங்களின் தயாரிப்புக்கு Re<sub>2</sub>O<sub>7</sub> ஒரு தாதுப் பொருளாக இருக்கிறது. இத்தாதுவை வறுக்கும் போது ஆவியாதலின் பகுதிப்பொருள்களாக இவை கிடைக்கின்றன.
# இரேனியம்(VII) ஆக்சைடு

## அமைப்பு

படிகவடிவ Re<sub>2</sub>O<sub>7</sub> ஒரு கனிம வேதியியல் பலபடியாகும். இப்படியில் எண்முக மற்றும் நான்முக இரேனியம் மையங்கள் இடம்பெற்றுள்ளன. சூடுபடுத்தும்போது இப்பலபடி பலபடியல்லாத மூலக்கூற்று Re<sub>2</sub>O<sub>7</sub> சேர்மமாக உடைகிறது. இம்மூலக்கூற்று வடிவமானது கிட்டத்தட்ட மாங்கனீசு ஏழாக்சைடை ஒத்துள்ளது. அதாவது இதில் ஒரு சோடி ReO<sub>4</sub> நான்முகங்கள் O3Re-O-ReO<sub>3</sub> உச்சியில் பகிர்ந்துகொள்கின்றன.
# இரேனியம்(VII) ஆக்சைடு

## தயாரிப்பு மற்றும் வினைகள்

உலோக இரேனியம் அல்லது இரேனியம் ஆக்சைடுகள் அல்லது இதன் சல்பைடுகள் 500 முதல் 700 °செ வெப்பநிலையில் காற்றில் ஆக்சிசனேற்றம் அடைந்து இரேனியம் VII) ஆக்சைடு உருவாகிறது.:  
Re<sub>2</sub>O<sub>7</sub> தண்ணீருடன் தீவிரமாக வினைபுரிகிறது. தண்ணிரில் முழுமையாகக் கரைந்து பெர்ரிரேனிக் அமிலமாகிறது. ஆக்சிசனேற்ற வினைகளுக்கு வினையூக்கியாகச் செயல்படும் மெத்தில் இரேனியம் மூவாக்சைடு தயாரிப்பதற்கான முன்னோடியாகவும் இது செயல்படுகிறது.
# தாய்லாந்தின் பாட்

**பாட்** (*baht*, , சின்னம்: **฿**; குறியீடு: **THB**) தாய்லாந்தின் நாணயம் ஆகும். இது 100 *சடாங்கு*களாக பிரிக்கப்பட்டுள்ளது. இந்த நாணயத்தை தாய்லாந்து வங்கி வெளியிடுகின்றது.  
அக்டோபர் 2014இல் இசுவிப்டு வெளியீட்டின்படி **தாய் பாட்** உலகில் அடிக்கடிப் பயன்படுத்தப்படும் நாணயங்களில் பத்தாவது இடத்தில் உள்ளது.
# தாய்லாந்தின் பாட்

## வரலாறு

தாய் பாட் இங்கிலாந்தின் பவுண்டு நாணயம் போலவே உலோக எடையை அடிப்படையாகக் கொண்டது. வெள்ளியின் எடைக்கு இணையாக (தற்போது 15 கிராமாக வரையறுக்கப்பட்டுள்ளது) நாணயத்தின் மதிப்பு இருந்தது. சுக்கோத்தாய் காலத்திலிருந்தே இருந்துள்ளது; தாய்லாந்தில் குண்டு நாணயங்கள் என அறியப்படும் *பாட் டுவாங்* வடிவில் அவை இருந்தன. தாய்லாந்தின் மரபு அளவைகளின்படி பல்வேறு எடைகளில் வெள்ளி மாழை வார்த்தெடுக்கப்பட்டது. இவை அடுத்து வரும் அட்டவணையில் கொடுக்கப்பட்டுள்ளன:
| பியா | เบี้ย | அட்டு | சோழிக்கு தாய் மொழியில் *பியா* ஆகும். வணிகத்திற்கு சோழிகள் பயன்படுத்தப்பட்டன. |  |
| --- | --- | --- | --- | --- |
| சோலோட் | โสฬส | ஃபுயாங் | *சோலோட்* என்பதற்கு "பதினாறு" அல்லது *பதினாறில் ஒரு பங்கு* என்று பொருள். *ஃபுயாங்கின்* பதினாறில் ஒரு பங்கு என்பதைக் குறிக்கின்றது. |  |
| அட்டு | อัฐ | ஃபுயாங் | *அட்டு* என்பது *எட்டு* எனப்பொருள்படும். |  |
| சியாவ்/ஃபாய் | เสี้ยว/ไพ | ஃபுயாங் | *சியாவ்* என்றால் *காற்பகுதி*. |  |
| சிக் | ซีก | ஃபுயாங் | *சிக்* என்றால் *அரை*. |  |
| ஃபுயாங் | เฟื้อง | பாட் |  |  |
| சா லுயுங் | สลึง | பாட் |  |  |
| சோங் சா லுயுங் | สองสลึง | பாட் |  |  |
| பட் | บาท | 1 |  |  |
| டாம் லுயுங் | ตำลึง | 4 பாட் |  |  |
| சாங் | ชั่ง | 20 டாம் லுயுங் | 80 | } |
இந்த முறை 1897 வரை செயற்பாட்டில் இருந்தது; அந்தாண்டில் இளவரசர் *ஜயந்தா மொங்கோல்* பதின்ம முறையை பரிந்துரைத்தார். இதனை ஏற்று 1 பாட்டிற்கு 100 சடாங்குகளாக அரசர் சுலாலோங்கோம் அறிமுகப்படுத்தினார். இருப்பினும் பழைய மரபு நாணயங்களும் 1910 வரை வெளியிடப்பட்டன. இன்றும் 25 சடாங்கு நாணயம் *சா லுயுங்*, என அழைக்கப்படுகின்றது.  
நவம்பர் 27, 1902இல் பாட்டின் மதிப்பு வெள்ளியை அடிப்படையாகக் கொண்டிருந்தது. 15 கிராம் வெள்ளி ஒரு பாட்டாக இருந்தது. இதனால் தங்கத்தை அடிப்படையாகக் கொண்ட நாணயங்களுடன் பாட்டின் மதிப்பு வேறுபட்டுக்கொண்டு வந்தது. 1857இல் சில வெளிநாட்டு வெள்ளி நாணயங்களுக்கு எதிர் பாட்டின் மதிப்பு சட்டத்தின்படி நிர்ணயிக்கப்பட்டிருந்தது. காட்டாக, ஒரு பாட் = 0.6 வளைகுடா டாலர் மற்றும் ஐந்து பாட் = ஏழு இந்திய ரூபாய்கள். 1880க்கு முன்பாக பிரித்தானிய பவுண்டுக்கு எட்டு பாட்டுக்களாக மாற்று வீதம் நிச்சயிக்கப்பட்டது. இது 1880களில் 10 பாட்டுகளாக மதிப்புக் குறைந்தது.  
1902இல் தங்கத்திற்கு எதிராக வெள்ளியின் விலையை உயர்த்துவதின் மூலம் பாட்டின் மதிப்பைக் கூட்டியது; ஆனால் வெள்ளி விலை வீழ்ந்தபோது அரசு பாட்டின் மதிப்பைக் குறைக்கவில்லை. ஒரு பிரித்தானிய பவுண்டுக்கு 21.75 பாட்டாகத் துவங்கி நாணய மதிப்புக் கூடத் தொடங்கியது. 1908இல் இது 13ஆகவும் 1919இல் 12 பாட்டாகவும் 1923இல் 11 பாட்டாகவும் குறைந்தது. இரண்டாம் உலகப் போர் போது ஒரு பாட்டின் மதிப்பு ஒரு யென்னுக்கு இணையாக இருந்தது.  
1956இல் அமெரிக்க டாலருடன் இணைக்கப்பட்டு 1973 வரை டாலருக்கு 20.8 பாட்டாக இருந்தது. பின்னர் 1978 வரை டாலருக்கு 20 பாட்டாக இருந்தது. அமெரிக்கப் பொருளாதார வளர்ச்சியால் 1984இல் இது டாலருக்கு 25 பாட்டாக ஆனது. 1997 ஆசிய நிதி நெருக்கடிக்குப் பின்னர் நடப்புச் செலாவணி வீதத்திற்கு மாறியது. இதன் மதிப்பு 1998இல் டாலருக்கு 56 பாட்டாக வீழ்ந்தது.
# தாய்லாந்தின் பாட்

## செலாவணி வீதங்கள்

செலாவணி வீதம்]]
செலாவணி வீதம்]]
தாய்லாந்து வங்கி திசம்பர் 19, 2006 முதல் பல்வேறு செலாவணிக் கட்டுக்காடுகளைக் கொண்டு வந்தது. இதனால் உள்நாட்டு வீதத்திற்கும் வெளிச்சந்தை வீதத்திற்கும் 10% வரை வேறுபாடு இருந்தது. இந்தக் கட்டுப்பாடுகளில் பெரும்பான்மையானவை மார்ச் 3, 2008இல் தளர்த்தப்பட்டன. இதனால் தற்போது இவ்விரு வீதங்களுக்கிடையே பெரும் வேறுபாடில்லை.
# கான்பூர் மத்தியத் தொடருந்து நிலையம்

**கான்பூர் சென்ட்ரல்** தொடருந்து நிலையம், இந்திய மாநிலமான உத்தரப் பிரதேசத்தின் கான்பூரில் உள்ளது. இதன் நிலையக் குறியீடு CNB ஆகும். இது வடக்கு மத்திய தொடருந்து மண்டலத்தின் கட்டுப்பாட்டில் உள்ளது.
# கான்பூர் மத்தியத் தொடருந்து நிலையம்

## வண்டிகள்

இங்கு நின்று செல்லும் வண்டிகளில் சில:
- லக்னோ சுவர்ண சதாப்தி
- சிவகங்கா விரைவுவண்டி
- போபால் - லக்னோ விரைவுவண்டி
- பிரயாஜக்ராஜ் விரைவுவண்டி
- கோமதி விரைவுவண்டி
- ரப்திசாகர் விரைவுவண்டி
- புஷ்பக் விரைவுவண்டி
- பாட்னா ராஜதானி விரைவுவண்டி
- ஹவுரா ராஜதானி விரைவுவண்டி
# தமிழ்நாடு மாநிலத்தின் அகணிய உயிரிகள்

தமிழ் நாட்டில் காணப்படும் முக்கிய விலங்கினங்கள் பின்வருவன:
1. மீன்கள்: 126 சிற்றினங்கள் (அகணிய உயிரிகள் பற்றி குறிப்பில்லை)
1. ஈரூடகவாழ்விகள்:76 (அகணிய உயிரிகள்: 36)
1. பறவைகள்: 454 சிற்றினங்கள் (அகணிய உயிரிகள்: 17)
1. பாலூட்டிகள்: 187 சிற்றினங்கள் (அகணிய உயிரிகள்: 24)
1. ஊர்வன: 177 சிற்றினங்கள் (அகணிய உயிரிகள்: 63)
# மணல் கயிறு (திரைப்படம்)

**மணல் கயிறு** என்பது விசு இயக்கத்தில் 1982ஆம் ஆண்டில் வெளிவந்த இந்தியத் தமிழ்த் திரைப்படமாகும். எஸ். வி. சேகர், சாந்தி கிருஷ்ணா, மனோரமா ஆகியோர் முக்கியக் கதாபாத்திரங்களில் நடித்திருந்தனர். இப்படத்தின் இயக்குநர் விசுவும் இப்படத்தில் நடித்திருந்தார். இப்படத்திற்கு எம். எஸ். விசுவநாதன் இசையமைத்திருந்தார். இத்திரைப்படம் 1982 மே மாதம் ஏழாம் தேதியன்று வெளியானது.
# மணல் கயிறு (திரைப்படம்)

## பாடல்கள்

இத்திரைப்படத்திற்கு ம. சு. விசுவநாதன் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.
# மணல் கயிறு (திரைப்படம்)

## பின்தொடர்ச்சி

இப்படத்தின் தொடர்ச்சியாக 2016இல் மணல் கயிறு 2 என்ற படம் வெளிவந்தது.
# அதின்

அவனது குடும்பத்தினரும் அதின் வட்டத்தை வழிபடல்.]]
**அதின்** (*Aten*, எகிப்தியம்: *jtn*) அல்லது **அதோன்** (*Aton*) என்பது பண்டைய எகிப்தின் சமயத்தின் சூரியக் கடவுளின் கதிர்களாக உருவகப்படுத்தட்ட கடவுள் ஆவர். இது எகிப்திய சூரியக் கடவுளான “இரா” வின் ஒரு வடிவமாகக் கருதப்படுகிறது. பல்வேறு கடவுள்களில் ஒரு கடவுளை மட்டும் வழிபடும் சமயநெறியில் அதின் வழிபடப்பட்டது. நான்காம் அமென்கோதேப் எனும் அக்கிநேட்டன் பார்வோனினால் உருவாக்கப்பட்ட அதினிய சமய முறைகளுக்கு உட்பட்டது. அக்கிநேட்டன், தனது கவிதையில், அதின் இந்த உலகைப் படைத்தவராகவும், உயிர்கொடுப்பவராகவும், இந்த உலகை வளர்க்கும் ஆன்மாவாகவும் இருப்பதாகப் போற்றிப் பாடியுள்ளார்.  
தோற்றம் குறித்த பிறப்புக் கோட்பாடுகளோ, சார்ந்த பிறக் குடும்பக் கடவுள்கள் போன்ற விடயங்களோ அற்ற ஒரு கடவுளாகும். அதின் பற்றி இறந்தோர் நூலில் குறிப்பிடப்பட்டுள்ளது.
# அதின்

## இதனையும் காண்க

- பண்டைய எகிப்தின் சமயம்
- பண்டைய எகிப்தியக் கடவுள்கள்
- எகிப்தியக் கோவில்கள்
# அதின்

## மேற்சான்றுகள்

- *Akhenaten: History, Fantasy and Ancient Egypt,* Routledge 2000, , pp.&nbsp;36ff.
- Akhenaten and the City of Light, publisher-Cornell University Press, p8.
# அதின்

## வெளியிணைப்புகள்

-
# தென் கொரியப் பொருளாதாரம்

தென் கொரியா ஓர் வளர்ந்த நாடாகும். இது பொருளியல் கூட்டுறவு மற்றும் வளர்ச்சிக்கான அமைப்பு (OECD) மற்றும் ஜி-20 குழுமங்களில் உறுப்பினராக உள்ளது. தென் கொரியாவின் சந்தைப் பொருளாதாரம் மொத்த உள்நாட்டு உற்பத்தியின்படி உலகில் 11வதாக உள்ளது; கொள்வனவு ஆற்றல் சமநிலை (PPP) அடிப்படையில் 13ஆவதாக உள்ளது. நன்கு முதிர்ந்த சந்தைப் பொருளாதாரத்தையும் உயரிய வருமானம் உள்ள பொருளாதாரத்தையும் கொண்டுள்ளது. அடுத்த பதினொன்று நாடுகளில் சேர்க்கப்பட்டுள்ள ஒரே வளர்ந்த நாடாக தென் கொரியா உள்ளது. 1960களிலிருந்து 1990களின் பிற்பகுதி வரை மிக விரைவாக வளர்ந்து வந்த நாடுகளில் ஒன்றாக உள்ளது. வளர்ந்த நாடுகளில் 2000களில் விரைவாக வளரும் பொருளாதாரமாகவும் உள்ளது. இந்த வளர்ச்சியை தென் கொரிய மக்கள் கனரக வேதித் தொழில் சாலையின் *ஆன் ஆற்று அதிசயம்* எனக் குறிப்பிடுகின்றனர். முதல் நான்கு கொரிய வணிகக் குழுமங்கள் (இவை உள்ளூர் மொழியில் *ச்சேபால்* எனப்படுகின்றன) தென் கொரிய வணிக நிறுவனங்களின் இலாபத்தில் 90%க்கு காரணமாகின்றன.
# வி. சண்முகநாதன்

**வி. சண்முகநாதன்** (பிறப்பு: 21 நவம்பர் 1949) இந்தியாவின் மேகாலயா மாநிலத்தின் முன்னாள் ஆளுநர் ஆவார்.
# வி. சண்முகநாதன்

## வாழ்க்கைக் குறிப்பு

1949 ஆம் ஆண்டு தமிழ்நாடு மாநிலத்தில் உள்ள தஞ்சாவூரில் பிறந்தார். 1970 ஆம் ஆண்டு சென்னை பல்கலைக்கழகத்தில் அரசியல் அறிவியலில் முதுகலை பட்டம் பெற்றார். அப்போதைய சென்னைப் பல்கலைக்கழகத் தலைவர் மீனாட்சிசுந்தரத்திடம் தங்கப்பதக்கம் பெற்றார். அதன்பின் 1962 ஆம் ஆண்டு ராஷ்டிரிய சுயம்சேவாக் சங்கத்தில் சேர்ந்தார். பாரதிய ஜனதா கட்சியில் 2003 ஆம் ஆண்டு சேர்ந்த இவருக்குப் பல பதவிகள் கொடுக்கப்பட்டன. தமிழில் பல புத்தகங்கள் எழுதியுள்ளார்.  
மணிப்பூர் மாநில ஆளுநராக இருந்த சையது அகமது மரணம் அடைந்ததை அடுத்து இவர் 2015 அக்டோபர் 1 முதல் கூடுதல் பொறுப்பாக மணிப்பூர் மாநில ஆளுநராகவும் நியமிக்கப்பட்டார்.
இவர் மீது பாலியல் குற்றசாட்டுகள் எழுந்ததைத் தொடர்ந்து 2017 ஆம் ஆண்டு சனவரி மாதம் 27 ஆம் திகதி தனது ஆளுநர் பதவியிலிருந்து ராஜினமா செய்தார்.
# செனான் மூவாக்சைடு

**செனான் மூவாக்சைடு** *(Xenon trioxide)* என்பது XeO<sub>3</sub> என்ற மூலக்கூற்று வாய்ப்பாடு கொண்ட தும், +6 ஆக்சிசனேற்ற நிலையில் செனான் நிலைப்புத்தன்மையற்று காணப்படுவதுமான ஒரு சேர்மமாகும். மிகவலிமையான ஒர் ஆக்சிசனேற்றியாக இது செயல்பட்டு தண்ணீரில் இருந்து ஆக்சிசனை முதலிலும் பின்னர் செனானையும் மெல்ல வெளியேற்றுகிறது. சூரிய ஒளி படநேர்ந்தால் செனான் மூவாக்சைடு முடுக்கம் பெறுகிறது. கரிமச்சேர்மங்களுடன் தொடர்பு கொள்ள நேர்ந்தால் அபாயகரமாக வெடிக்கும் தன்மை கொண்டுள்ளது. அவ்வாறு வெடிக்கும்போது செனான் மற்றும் ஆக்சிசன் வாயுக்களை வெளியேற்றுகிறது.
# செனான் மூவாக்சைடு

## செனான் மூவாக்சைடு வேதியியல்

செனான் மூவாக்சைடு ஒரு வலிமையான ஆக்சிசனேற்றி என்பதால் ஆக்சிசனேற்றம் அடையும் தன்மை கொண்ட அனைத்துப் பொருள்களையும் ஆக்சிசனேற்றம் அடையச் செய்கிறது. இருந்தாலும் இது மிகமெதுவாக வினைபுரிகிறது என்பதால் குறைவான பயன்பாடுகளையே கொண்டுள்ளது.  
ஆனால் ,25 °செல்சியசு வெப்பநிலைக்கு மேல் செனான் மூவாக்சைடு அதிதீவிரமாக வெடிக்கும் நிலையையும் கொண்டிருக்கிறது.  
:2 XeO<sub>3</sub> → 2 Xe + 3 O<sub>2</sub>  
செனான் மூவாக்சைடு தண்ணீரில் கரைந்து அமிலத்தன்மையுள்ள செனிக் அமிலமாக உருவாகிறது.
:XeO<sub>3</sub> (aq) + H<sub>2</sub>O → H<sub>2</sub>XeO<sub>4</sub> H<sup>+</sup> + HXeO<sub>4</sub><sup>−</sup>  
அறை வெப்பநிலையில் இக்கரைசல் வெடிக்கும் தன்மையை இழந்து நிலைப்புத்தன்மையுடன் காணப்படுகிறது. கார்பாக்சிலிக் அமிலங்களை ஆக்சிசனேற்றம் செய்து கார்பன் டை ஆக்சைடு மற்றும் நீராக மாற்றுகிறது. .  
மாறாக , இது காரக் கரைசல்களில் கரைந்து செனேட்டுகளை உருவாக்குகிறது.செனேட்டுக் கரைசல்களில் HXeO4− எதிர்மின் அயனிகள் ஆதிக்கம் செலுத்தும் இனமாக உள்ளன. நிலைப்புத்தன்மையற்று காணப்படும் இவை விகிதச்சமமாதலின்றி பிரிகையடைந்து +8 ஆக்சிசனேற்ற நிலையில் உள்ள பெர்செனேட்டுகளாகவும் செனான் மற்றும் ஆக்சிசன் வாயுக்களாக மாற்றமடைகின்றன. செனான் மூவாக்சைடுடன் நீர்த்த ஐதராக்சைடு கரைசல்களைச் சேர்த்து வினைப்படுத்துவதால் XeO64−அயனிகளைக் கொண்டிருக்கும் திண்மநிலை பெர்செனேட்டுகள் தனித்துப் பிரிகின்றன. செனான் மூவாக்சைடு, கனிம புளோரைடுளான KF, RbF, அல்லது CsF போன்றவற்றுடன் வினைபுரிந்து நிலைப்புத்தன்மை மிக்க MXeO3F வகை திண்மங்களை உருவாக்குகிறது.
# செனான் மூவாக்சைடு

## இயற்பியல் பண்புகள்

செனான் அறுபுளோரைடு அல்லது செனான் நான்குபுளோரைடு சேர்மங்களை நீராற்பகுப்பு செய்யும் போது உண்டாகும் கரைசலை ஆவியாக்கி செனான் மூவாக்சைடு படிகங்கள் பெறப்படுகின்றன . உலர் காற்றில் பலநாட்களுக்கு நிலைப்புத்தன்மையுடன் காணப்படும் இப்படிகங்கள் ஈரக்காற்றில் உள்ள நீரை உறிஞ்சி அடர் கரைசல்களை உருவாக்குகின்றன. a = 6.163, b = 8.115, c = 5.234 Å மற்றும் ஒர் அலகுக் கூட்டிற்கு 4 மூலக்கூறுகள் என்ற வகையிலான செஞ்சாய்சதுரப் படிக அமைப்பில் இது காணப்படுகிறது. இதனுடைய அடர்த்தி 4.55 கி/செ.மீ3 ஆகும்.  
<>
| <><small>பந்து-மற்றும்-குச்சி மாதிரி
XeO<sub>3</sub></small> படிக அமைப்பின் ஒரு பகுதி</> | <><small>இடம்-நிரப்பும் மாதிரி</small></> | <><small> Xe</small> ஒருங்கிணைப்பு வடிவியல்</> | } |
| --- | --- | --- | --- |
</>
# செனான் மூவாக்சைடு

## பாதுகாப்பு

செனான் மூவாக்சைடை எச்சரிக்கையுடன் கையாள வேண்டும். அறை வெப்பநிலையில் இதனுடைய மாதிரிகள் தன்னிச்சையாகவே வெடிக்கும் இயல்புடன் காணப்படுகின்றன. உலர் படிகங்கள் செல்லுலோசு போன்ற கரிமச் சேர்மங்களுடன் வெடித்தலுடன் வினைபுரிகின்றன.
# அழகிய லைலா

**அழகிய லைலா** இது ஒரு தமிழ் தொலைகாட்சித் தொடர் ஆகும். இந்த தொடர் திங்கள் முதல் வெள்ளி வரை இரவு 09:30 மணிக்கு ராஜ் தொலைக்காட்சியில் ஒளிபரப்பாகும் மெகாதொடர் ஆகும். கலர்ஸ் தொலைக்காட்சிக்காக இவர் நடிக்கும் முதல் நெடுந்தொடர் இதுவாகும். இவருக்கு ஜோடியாக ஆஷிஷ் ஷர்மா நடிக்கிறார். இவர் இதற்கு முன் ’சந்திரகுப்தா மயூரா’ என்ற தொடரில் நடித்தவர்.  
ஒரு கிராமத்து பெண் பார்வதி சனையா இராணி மற்றும் ஒரு இராணுவ அதிகாரி ருத்ரா ஆஷிஷ் ஷர்மா இவர்களுக்குள் நடக்கும் காதல் மற்றும் வெறுப்பு இவைகளை மையமாக வைத்து எடுக்கப்பட்ட தொடர் ஆகும்.
# அழகிய லைலா

## பாத்திரங்கள்

- ஆஷிஷ் ஷர்மா - ருத்ரா (ஒரு இரக்கமற்ற எல்லை பாதுகாப்பு படை அதிகாரி, அவரது தாயார் 12 வயதில் அவனையும் அவனது தந்தையையும் கைவிட்டுச் சென்றதால் அவன் ஒரு இரக்கமற்றவனாகப் பெண்கள் மீது நம்பிக்கை இல்லாதவனாக வளர்கிறான்).  
- சனையா இராணி - பார்வதி (இவள் ஒரு கிராமத்து பெண்)
# அழகிய லைலா

## நடிகர்கள்

;முக்கிய நடிகர்கள்
- சனையா இராணி - பார்வதி ருத்ரா ராணாவத்
- ஆஷிஷ் ஷர்மா - ருத்ரா பிரதாப் ராணாவத்  
;இணை நடிகர்கள்  
- சதியா சித்திக் - மாலா தில்சார் ராணாவத் / ஜமீன்தார் மாலா தேஜாவத்
- காளி பிரசாத் முகர்ஜி - தில்சார் ராணாவத்
- சஞ்சீவ் ஜோதாகியா - திவாகர் ராணாவத்
- தருண் கண்ணா - ராஜா ஜமீன்தார் பரம் சிங் தேஜாவத்
- அனன்யா காரே - மோஹினி திவாகர் ராணாவத்
- பிரசாந்த் சாவ்லா - சுராஜ் திவாகர் ராணாவத்
- கீதாஞ்சலி மிஸ்ரா - மய்திலி சுராஜ் ராணாவத்
- உதித் சுக்லா - சமீர் திவாகர் ராணாவத்
- குஷ்பூ தக்கர் - சுனிதா திவாகர் ராணாவத்
- அங்கிதா சர்மா - லாவண்யா
- சையத் ஜாபர் அலி - இராணுவ ஜெனரல் ஆ.கே.சிங்  
;முன்னாள் நடிகர்கள்
- நேஹா நரங் - முத்தழகி
- விஷால் காந்தி - வருண்
# வார்ப்புரு:Non-free use rationale book cover

| The copy is of sufficient resolution for commentary and identification but lower resolution than the original book cover. Copies made from it will be of inferior quality, unsuitable as artwork on pirate versions or other uses that would compete with the commercial purpose of the original artwork.
}}
| Purpose = <noinclude>*Choose from Infobox / Header / Section / Author / Other*</noinclude> }
| Replaceability = As a book cover, the image is not replaceable by free content; any other image that shows the packaging of the book would also be copyrighted, and any version that is not true to the original would be inadequate for identification or commentary. }
| Other information =
| }}
}}
}}<noinclude>  
</noinclude>
# விண்வெளி நோக்காய்வுக்கலம்

**விண்வெளி நோக்காய்வுக் கலம்** (*space observatory*) விண்வெளியில் புறவெளி நோக்கி நிலைநிறுத்தப்பட்டுள்ள (தொலைநோக்கி போன்ற) எந்தவொரு கருவியும் ஆகும். இது தொலைதூரத்தில் உள்ள கோள்கள், விண்மீன் பேரடை மற்றும் பிற விண்வெளிப் பொருட்களை ஆய்வதற்காக பயன்படுத்தப்படுகின்றது. இத்தகைய முதல் ஆய்வுக்கலம் 1990இல் ஏவப்பட்ட ஹபிள் விண்வெளித் தொலைநோக்கி ஆகும். தரையிலிருந்து ஆய்கின்றபோதுள்ள பல பிரச்சினைகள் விண்வெளி ஆய்வுக்கலங்களில் தவிர்க்கப்படுகின்றன; காட்டாக ஒளி மாசும் மின்காந்த அலைகள் வடிக்கட்டப்படுதலும் பிறழ்வடைதலும் தவிர்க்கப்படுகின்றன.
இந்த நோக்காய்வுக் கலங்களுக்கும் விண்வெளியில் புவியை நோக்கி நிலைநிறுத்தப்படும் பிற நோக்காய்வுக் கலங்களுக்கும் வேறுபாடுள்ளது; பிந்தையது வேவு பார்த்தலுக்கும் புவி குறித்த தகவல்களை சேகரிப்பதற்கும் பயன்படுத்தப்படுகின்றன.
# விண்வெளி நோக்காய்வுக்கலம்

## புவியிலிருந்து நோக்காய்வு செய்வதிலுள்ள சிக்கல்கள்

புவியிலிருந்து நோக்காய்வு செய்யும்போது புவியின் வளிமண்டலம் கதிர்களை வடிகட்டுகின்றது. எனவே இங்கு பதியப்படும் தரவுகள் வளிமண்டலத்தால் வடிகட்டப்பட்ட மற்றும் உருத்திரிபு செய்யப்பட்ட தரவுகளாகும். ஒளி , வானொலி அலைக்கற்றைகளுக்கு வெளியே உள்ள அலைக்கற்றைகளை பெறுவதற்கு விண்வெளி செல்ல வேண்டும். காட்டாக எக்சு-கதிர் வானியல் ஆய்வு புவிப்பரப்பிலிருந்து இயலாதவொன்று. புவியைச் சுற்றிவரும் எக்சு கதிர் தொலைநோக்கிகள் தற்போது முதன்மை பெற்று வருகின்றன. வளிமண்டலம் அகச்சிவப்புக் கதிர், புற ஊதாக் கதிர்களையும் வடிகட்டி விடுகின்றது.
# விண்வெளி நோக்காய்வுக்கலம்

## வரலாறு

1946இல் அமெரிக்க வானியற்பியலாளர் லைமேன் இசுப்பிட்சர் தான் விண்வெளியில் தொலைநோக்கிகளை நிலைநிறுத்தும் எண்ணத்தை முன்வைத்தார். பத்தாண்டுகளுக்குப் பின்னர் சோவியத் ஒன்றியம் முதல் செயற்கைக்கோள், *இசுப்புட்னிக்கை* விண்ணில் செலுத்தியது.  
ஓர் பெரிய தொலைநோக்கியை விண்ணில் நிலைநிறுத்தினால் புவியிலிருந்து காண்பதை விட நன்றாக ஆய்வுகள் நடத்த முடியும் என இசுப்பிட்சர் முன்மொழிந்தார். இவரது முயற்சிகளால் உலகின் முதல் விண்வெளி ஒளிக்கற்றை தொலைநோக்கி, *ஹபிள் விண்வெளித் தொலைநோக்கி*, ஏப்ரல் 20, 1990 அன்று விண்ணோடம் *டிஸ்கவரி* (STS-31) மூலம் விண்ணில் நிறுத்தப்பட்டது.
# செனான் ஈராக்சைடு

## அமைப்பு

செனான் மற்றும் ஆக்சிசன் அணுக்கள் முறைய 4 மற்றும் 2 என்ற அணைவு எண்களாகக் கொண்ட நீட்டித்த சங்கிலி அல்லது வலை கட்டமைப்பில் செனான் ஈராக்சைடு காணப்படுகிறது. செனானின் சதுர சமதள வடிவியலில் நான்கு ஈனிகள் மற்றும் இரண்டு தனித்த எலக்ட்ரான் இரட்டைகள் வலுவளவு ஓட்டு இலத்திரன் சோடிகளின் தள்ளுகைக் கொள்கைக்கு இசைவாக அமைந்துள்ளன.
பல ஆண்டுகளுக்கு முன்பே குவைய வேதியியல் முறைப்படி பைக்கோ மற்றும் தாம் என்பவர்கள் செனான் ஈராக்சைடின் இருப்பை முன் கனித்து கூறியிருந்தாலும் அவர்கள் இந்நீட்சி அமைப்பு குறித்து அறிந்திருக்கவில்லை.
# செனான் ஈராக்சைடு

## பண்புகள்

XeO2 மஞ்சள் – ஆரஞ்சு நிறத்தில் திண்மமாகக் காணப்படுகிறது. நிலைப்புத்தன்மையற்ற இச்சேர்மத்தின் அரைவாழ்வுக் காலம் இரண்டு நிமிடங்களே ஆகும் . −78 °செல்சியசு வெப்பநிலைக்கு இதைக் குளிர்வித்து சிதைவடைவதற்கு முன்பு இராமன் அலைமாலையியல் ஆய்வுக்கு உட்படுத்தினால் அமைப்பும் அடையாளமும் உறுதிப்படுகிறது.
# யுரேனியம் ஆக்சைடு

, யுரேனியம் ஆக்சைடுகளின் கலவை]]  
**யுரேனியம் ஆக்சைடு** *(Uranium oxide)* என்பது யுரேனியம் தனிமத்தின் ஆக்சைடு சேர்மங்களைக் குறிக்கும்.  
யுரேனியம் தனிமம் பலவகையான ஆக்சைடுகளாக உருவாகிறது.  
யுரேனியம் ஈராக்சைடு அல்லது யுரேனியம்(IV) ஆக்சைடு - UO<sub>2</sub> இதனுடைய தாதுப் பொருள் யுரேனைட்டு அல்லது பிட்ச் பிளெண்ட்டு ஆகும்.  
யுரேனியம் மூவாக்சைடு அல்லது யுரேனியம்(VI) ஆக்சைடு - UO<sub>3</sub>  
மூன்றுயுரேனியம் எண்ணாக்சைடு - U<sub>3</sub>O<sub>8</sub> அதிக நிலைப்புத்தன்மை கொண்ட யுரேனியம் ஆக்சைடு இதுவாகும். மஞ்சள்நிற அப்பமாக உள்ள இவ்வாக்சைடில் 70 முதல் 90 சதம் மூன்றுயுரேனியம் எண்ணாக்சைடு நிறைந்துள்ளது.  
யுரேனைல் பெராக்சைடு - UO<sub>2</sub>O<sub>2</sub> அல்லது UO<sub>4</sub>  
யுரேனியம் ஈராக்சைடு ஆக்சிசனுடன் தொடர்பு கொள்ள நேரும் போது ஆக்சிசனேற்றம் அடைந்து மூன்றுயுரேனியம் எண்ணாக்சைடாக உருவாகிறது.  
3 UO2 + O2 → U3O8; at 700 °C (970 K)
# யுரேனியம் ஆக்சைடு

## 38 தயாரிப்பு

இரண்டாம் உலகப் போரின் போது யுரேனியம் ஆக்சைடு தயாரிப்பை “38 தயாரிப்பு” என்ற குறிப்பெயரை செருமன் விஞ்ஞானிகள் உபயோகித்தனர்.
# தங்குதன்(III) ஆக்சைடு

**தங்குதன்((III) ஆக்சைடு** *(Tungsten(III) oxide )* என்பது W<sub>2</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். தங்குதன் மற்றும் ஆக்சிசன் சேர்ந்து உருவாகும் இச்சேர்மம் 2006 ஆம் ஆண்டு முதல் அறியப்படுகிறது. W<sub>2</sub>(N(CH<sub>3</sub>)<sub>2</sub>)<sub>6</sub> சேர்மத்தை முன்னோடியாகக் கொண்டு தயாரிக்கையில் 140 மற்றும் 240 ° செல்சியசு வெப்பநிலையில் அணு அடுக்குகளில் மென்படலமாக தங்குதன் ஆக்சைடு படிகிறது பெரும்பாலான நடைமுறை நூல்களில் இம்முறையைப் பற்றிய குறிப்புகள் இல்லை.. சில பண்டைய நூல்களில் W2O3 சேர்மம் தொடர்பாகச் சுட்டிக் காட்டப்பட்டுள்ளது. ஆனால் தங்குதனின் அணுஎடை அந்நேரத்தில் 92 எனக்கருதப்பட்டது. அதாவது தோராயமாக 183.84 என்ற தற்போதைய ஏற்றுக் கொள்ளப்பட்ட அணு எடையில் பாதியாகும்.
# தங்குதன்(III) ஆக்சைடு

## பயன்கள்

பல்வேறு வகையான அகச்சிவப்புக் கதிர்களை ஈர்க்கும் பூச்சுகள் மற்றும் தகடுகள் தயாரிப்பில் தங்குதன்((III) ஆக்சைடு பயன்படுத்தப்படுகிறது.
# சைவம் (திரைப்படம்)

***சைவம்*** என்பது 2014ல் வெளிவந்த தமிழ்த் திரைப்படமாகும். இது ஏ. எல். விஜய் தயாரித்து, எழுதி இயக்கப்பட்டது. முக்கிய கதாப்பாத்திரங்களாக நாசர் (நடிகர்) மற்றும் சாரா அர்ஜுன் நடித்துள்ளனர். இத்திரைப்படத்திற்கு ஜி. வி. பிரகாஷ் குமார் இசையமைதுள்ளார். இது 6 சூன் 2014ல் வெளிவந்தது. இத்திரைப்படம் தெலுங்கில் மறுதயாரிப்பு செய்யப்பட்டு வெளிவந்தது.  
பின்னணிப் பாடகர் உன்னிகிருஷ்ணனின் எட்டுவயது மகள் உத்தரா உன்னிகிருஷ்ணன் இத்திரைப்படத்திற்காகப் பாடிய "அழகு.." என்ற பாடல் அவருக்குத் தேசிய விருதினைப் பெற்றுத்தந்தது.
# தங்குதன் ஈராக்சைடு

**தங்குதன் ஈராக்சைடு** (Tungsten dioxide) என்பது WO<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்கலம் நிறத்தில் திண்மமாகக் காணப்படும் இது ஒற்றைச் சரிவில் படிகமாகிறது. உருத்திரிந்த எண்முக WO6 மையங்களுடன் மாற்று குறுகிய W–W பிணைப்புகள் (248 பைகோ மீட்டர்|பை.மீ) அமைந்துள்ள உரூத்தைல் போன்ற அமைப்பு அம்சங்களுடனான அமைப்பை பெற்றுள்ளது.
# அதிபர் (திரைப்படம்)

**அதிபர்** என்பது 2015ல் வெளிவந்த அதிரடித் தமிழ்த் திரைப்படமாகும். இது சூர்ய பிரகாஷ் ஆல் இயக்கப்பட்டது. மற்றும் சரவணன், சிவகுமார் ஆகியோர் தயாரித்தனர். முக்கிய கதாப்பாத்திரங்களாக ஜீவன் மற்றும் வித்யா பிரதீப் நடிக்க நந்தா, ரஞ்சித் மற்றும் சமுத்திரக்கனி ஆகியோரும் நடித்துள்ளனர். இத்திரைப்படத்திற்கு விக்ரம் செல்வா இசையமைதுள்ளார். இது 2015 ஆகஸ்ட் 28ல் வெளியானது.
# அதிபர் (திரைப்படம்)

## நடிகர்கள்

- ஜீவன்
- வித்யா பிரதீப்
- நந்தா
- சமுத்திரக்கனி
- ரிச்சர்ட் ரிசி
- ரஞ்சித்
- தம்பி ராமையா
- கோவை சரளா
- சிங்கமுத்து
- சங்கிலி முருகன்
- ராஜ் கபூர்
- பாரதி கண்ணன்
- மோகன் ராமன்
- மதன் பாப்
- வையாபுரி
- ரேணுகா
- சிவசங்கர்
- இராசேந்திரன்
- பாவா இலட்சுமணன்
- சம்பத் ராம்
- கோவை செந்தில்
- சிசர் மனோகர்
# 1616

**1616** (**MDCXVI**) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு நெட்டாண்டு ஆண்டாகும்.
# 1616

## நிகழ்வுகள்

- சனவரி - வானிலையாளர் யோகான்னசு கெப்லர் "தடைசெய்யப்பட்ட கலைகளைப்'' பேணுவதாகக் குற்றம் சாட்டப்பட்டு அவரது தாயுடன் 14 மாதங்கள் சிறையில் அடைக்கப்பட்டார்.
- சனவரி 10 - சர் தோமசு ரோய் முக்லாயப் பேரரசர் ஜகாங்கீரிடம் அஜ்மீர் கோட்டையில் தனது ந்ற்பட்திரங்களைச் சமர்ப்பித்தார். இதன் மூலம் பிரித்தானியரின் இந்திய ஊடுருவல் ஆரம்பமானது.
- மார்ச் 11 - ஆங்கிலக் கத்தோலிக்கப் போதகர் தோமசு அட்கின்சன் யார்க்கில் தூக்கிலிடப்பட்டார். (இவர் திருத்தந்தை அருளப்பரினால் 1987 இல் புனிதராக்கப்பட்டார்)
- டிசம்பர் 18 - நிலநடுக்கம் செருமனியின் லைப்சிக்கில் ஏற்பட்டது.
- நியூ இங்கிலாந்தில் செவ்விந்தியர்களுக்கிடையே பெரியம்மை பரவியது. கரையோரப் பகுதிகளில் இரண்டு ஆண்டுகளில் 90% இந்தியர்கள் உயிரிழந்தனர்.
- முதலாவது ஆப்பிரிக்க அடிமைகள் பெர்முடாவுக்குக் கொண்டு வரப்பட்டனர்.
# 1616

## இறப்புகள்

- ஏப்ரல் 23 - (ப.நா. செவ்வாய்க்கிழமை) வில்லியம் சேக்சுபியர், ஆங்கில நாடக எழுத்தாளர் (பி. 1564)
- ஏப்ரல் 23 (பு.நா. சனிக்கிழமை) மிகெல் தே செர்வாந்தேஸ், எசுப்பானிய எழுத்தாளர் (பி. 1547)
# மீள் (நூல்)

**மீள்**, மணிகோ. பன்னீர்செல்வம் எழுதிய, இலக்கிய, நாட்டுப்புற மற்றும் இதழியல் தொடர்பான கட்டுரைகளைக் கொண்ட நூலாகும்.
# மீள் (நூல்)

## அமைப்பு

இந்நூலில் குறவர்:சங்ககாலம் முதல் சமகாலம் வரை, தமிழ்க்கவிஞர் யுகபாரதியின் கவிதைகளில் மக்கள் மரபுகள் (இலக்கியம்), குறவர் வழக்காறுகளும் மீட்டுருவாக்கமும், அரசியல் பிரச்சாரமும் நாட்டுப்புறப்பாடல்களும், பழமொழிகளில் குறவரின வாழ்வியல் கூறுகள் (நாட்டுப்புறவியல்) மற்றும் சௌந்தரசுகன் இதழ் விமர்சனக்குறிப்புகள் (இதழியல்) என்ற மூன்று தலைப்புகளில் கட்டுரைகள் அமைந்துள்ளன.  
'மீள்', நூல், (2004; அகல், டி15, அபினவ் கைலாஷ், 19, வேளச்சேரி சாலை, சைதாப்பேட்டை, சென்னை)
# செருமேனியம் ஓராக்சைடு

**செருமேனியம் ஓராக்சைடு** *(Germanium monoxide)* என்பது , GeO மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செருமேனியம் மற்றும் ஆக்சிசன் சேர்ந்து உருவாகும் இச்சேர்மத்தின் தனிச்சிறப்புகள் நன்கு விவரிக்கப்படவில்லை. ஈரியல்பு ஆக்சைடான இது அமிலங்களில் கரைந்து செருமேனியம்(II) உப்புகளையும் காரங்களில் கரைந்து Ge(OH)<sup>3−</sup> அயனிகள் கொண்ட மூவைதராக்சோசெருமேனேட்டுகள் அல்லது செருமேனைட்டுகள் உருவாகின்றன.
# செருமேனியம் ஓராக்சைடு

## வேதிப்பண்புகள்

செருமேனியம் ஆக்சைடு Ge மற்றும் GeO<sub>2</sub> ஆகச் சிதைவடைகிறது.
# பிக்காசோவின் இளஞ்சிவப்புக்காலம்

, பிலடெல்பியா]]
**பிக்காசோவின் இளஞ்சிவப்புக்காலம்** (*Picasso's Rose Period*), எசுப்பானிய ஓவியரான பாப்லோ பிக்காசோவின் வாழ்விலும், தொழிலிலும் முக்கியமான ஒரு காலகட்டம். அத்துடன் இது நவீன ஓவியத்தின் உருவாக்கத்தில் பெருமளவு தாக்கத்தைக் கொண்டிருந்தது. இது 1904ல் பொகீமியக் கவிஞர்கள், எழுத்தாளர்கள் மத்தியில் மொன்ட்மாட்ரேயில் பிக்காசோ வாழத்தொடங்கியபோது தொடங்கியது. ஏழ்மை, தனிமை, நம்பிக்கையின்மை போன்றவற்றை நீலச் சாயைகளில் வெளிப்படுத்திய பிக்காசோவின் நீலக்காலம் என அழைக்கப்படும் காலப்பகுதியைத் தொடர்ந்து இளஞ்சிவப்புக்காலம் உருவானது.  
இளஞ்சிவப்புக்கால ஓவியங்கள் மகிழ்ச்சிகரமான கருப்பொருட்களை உள்ளடக்கி, சிவப்பு, செம்மஞ்சள், இளஞ்சிவப்பு, மண்ணிறம் என்பவற்றை உள்ளடக்கிய தெளிவான நிறச் சாயைகளில் வரையப்பட்டன. இவ்வோவியங்களில், கோமாளிகள், களியாட்ட நிகழ்த்துனர்கள் போன்றோர் கருப்பொருட்களாயினர். இளஞ்சிவப்புக்காலத்தில், நேராடியாகக் கவனித்ததன் அடிப்படையில் அல்லாமல், உய்த்துணர்வை அடிப்படையாகக்கொண்டே பிக்காசோ ஓவியங்களை வரைந்தார்.
# பிக்காசோவின் இளஞ்சிவப்புக்காலம்

## மேலோட்டம்

இளஞ்சிவப்புக்காலம் 1904 முதல் 1906 வரை நீடித்தது. பிக்காசோ 1904ல் பேர்னாண்டே ஒலிவர் என்பவருடன் ஏற்பட்ட தொடர்பின் காரணமாக மகிழ்ச்சியாக இருந்தார். இவரது ஓவியப் பாணியில் ஏற்பட்ட மாற்றத்துக்கு இதுவும் ஒரு காரணமாகக் கூறப்படுகிறது. நகைச்சுவைப் பாத்திரங்கள், சர்க்கசு நிகழ்த்துனர்கள், கோமாளிகள் போன்றோர் பிக்காசோவின் இளஞ்சிவப்புக்கால ஓவியங்களில் அதிகமாகக் காணப்பட்டனர். அத்துடன், இவர்கள் பிக்காசோவின் நீண்ட தொழிற்காலம் முழுவதும் அவரது ஓவியங்களில் இடம்பெற்றனர்.